PONOVIMO, KAR SMO SE NAUČILI - rešitve

1. **V povedi vstavi vejice.**

Mama Marija je z vrta prinesla peteršilj, kolerabo, fižol, rdečo redkvico in korenje.

Mojca je za prijatelje kupila svinčnik, zvezek, radirko, nalivno pero in škatlo kred.

Matevž je na rojstnodnevno zabavo povabil Jelko, Manco, Jureta, Marka.

Za pripravo biskvita potrebuješ moko, tri jajca, maslo, mleko in veliko dobre volje.

1. **Napiši končna ločila in označi velike začetnice.**

**Besedilo čitljivo prepiši v zvezek ali na list s pisanimi črkami.**

**Iz besedila nato izpiši pripovedno, vzklično in vprašalno poved.**

Pet prijateljev se je približalo stari hiški. Bilo jih je strah. Kaj pa, če v njej straši? Radovedni Filip je odprl vrata in previdno pogledal v hiško. Joj, kako umazano je bilo vse! Prijatelji so vstopili. Le kdo stanuje tukaj? Kar naenkrat je močno zaropotalo. Cof se je obrnil in jo urno ucvrl ven. Neža je odšla za njim. Cof, pridi nazaj!

Pripovedna poved: Pet prijateljev se je približalo stari hiški.

Vzklična poved: Joj, kako umazano je bilo vse!

Vprašalna poved: Kaj pa, če v njej straši?

1. **Vstavi s ali z oziroma k ali h.**

Teta je \_z\_ nečakinjo Marušo nakupovala v Kranju. \_S\_ polnimi vrečami daril sta odšli na železniško postajo. Stopili sta \_k\_\_ sprevodniku in ga vprašali, kdaj bo odpeljal vlak v Lesce. Povedal jima je, da bo vlak odpeljal \_z\_ zamudo. Maruša je \_s\_ telefonom poklicala mamo.

\_S\_ premraženimi prsti je odtipkala telefonsko številko, prislonila telefon \_h\_ glavi in počakala. \_Z\_ druge strani je zaslišala znani glas. Mamo je prosila, naj ju pride \_z\_ avtom iskat v Kranj na železniško postajo.

1. **V besedilu poišči napake in jih popravi. Besedilo prepiši v zvezek ali na list.**

Matjaž je želel na sosedov hrib. Prijatelj Miha mu je rekel, da bo dež, zato sta šla na sprehod in v mesto na sladoled. Z njima je šel Mihov pes. Nositi je moral nagobčnik. Ko je mimo priletel metulj, je pes lajal. Nad njimi je krožil golob in nato pristal na krošnji. Matjaž si je roke obrisal z robcem in ga vtaknil v Mihov nahrbtnik. Sladoledarju je dal ves drobiš in se odpravil domov. Miha ga je spremil do doma, kjer sta si skupaj ogledala dober film.